cyanic-selkie/wikianc huggingface dataset:
Helstrom (τηλεοπτική σειρά)
Πρωταγωνιστούν οι Τομ Όστεν και Σίντνεϊ Λέμον πρωταγωνιστούν ως οι Ντίμον και Άνα Χέλστρομ, τα παιδιά μιας δυνατής κατά συρροή δολοφόνου, οι οποίοι κυνηγούν τους χειρότερους της ανθρωπότητας. Οι Ελίζαμπεθ Μάρβελ, Ρόμπερτ Γουίσντομ, Τζουν Κάριλ, Αριάνα Γκέρα, και Αλέν Ουί. Το Helstrom ανακοινώθηκε επίσημα ως σειρά στο Hulu τον Μάιο του 2019, προγραμματισμένο να είναι η πρώτη σειρά του franchise Adventure into Fear, το οποίο θα τοποθετούταν στο Κινηματογραφικό Σύμπαν της Marvel (MCU), αλλά δεν θα ενωνόταν με τις υπόλοιπες ταινίες και τηλεοπτικές σειρές του franchise. Παρόλα αυτά, ο Ζμπισέφσκι δήλωσε πως δεν είναι μέρος του MCU. Τα γυρίσματα έλαβαν μέρος στο Βανκούβερ από τον Οκτώβριο του 2019 μέχρι τον Μάρτιο του 2020. Κατά την διάρκεια των γυρισμάτων την επίβλεψη της σειράς ανέλαβε η Marvel Studios τον Δεκέμβριο του 2019, όταν η Marvel Television έγινε πτυχή εκείνης της εταιρείας.
Εξωτερικοί σύνδεσμοι
Κατηγορία:Κινηματογραφικό Σύμπαν της Marvel (τηλεοπτικές σειρές) Κατηγορία:Τηλεοπτικές σειρές βασισμένες σε κόμικς της Marvel Κατηγορία:Τηλεοπτικές σειρές Hulu Κατηγορία:Τηλεοπτικές σειρές της Marvel Studios Κατηγορία:Τηλεοπτικές σειρές της Marvel Television
Διαστημική αποστολή Dawn
Η αποστολή Dawn (στα αγγλικά σημαίνει αυγή) είναι μια αποστολή της NASA. Πρόκειται για ένα ρομποτικό διαστημόπλοιο που περιπλανάται στην Κύρια Ζώνη Αστεροειδών και εξερευνά τους μεγαλύτερους από αυτούς.
Στόχος της αποστολής είναι να απαντηθούν κρίσιμα ερωτήματα σχετικά με την εξέλιξη των πλανητών. Αυτό θα επιτευχθεί ερευνώντας λεπτομερώς τους δυο μεγαλύτερους αστεροειδείς, την 1 Δήμητρα και την 4 Εστία που έχουν παραμείνει άθικτες από την στιγμή της δημιουργίας τους. Η αποστολή εκτοξεύτηκε στις 27 Σεπτεμβρίου 2007, από το Ακρωτήριο Κανάβεραλ (Cape Canaveral) στη Φλόριντα των ΗΠΑ. Στις 26 Ιουνίου 2011 το Dawn έφτασε στην Εστία, γύρω από την οποία παρέμεινε σε τροχιά μέχρι το 2012. Έφτασε στη Δήμητρα στις 6 Μαρτίου του έτους 2015.
Ένα ιδιαίτερο χαρακτηριστικό του DAWN είναι ότι προωθείται με τρεις κινητήρες ιόντων ξένου. Είναι ο πρώτος βολιστήρας της ΝΑΣΑ με αυτό τον τύπο προώθησης. thumb|250px|left|Η Εστία από το DAWN σε απόσταση 16.000 χιλιομέτρων, στις 17 Ιουλίου 2011.
Εξωτερικοί σύνδεσμοι
Κατηγορία:Διαστημικό πρόγραμμα των ΗΠΑ Κατηγορία:Μη επανδρωμένα διαστημικά σκάφη Κατηγορία:Διαστημικές αποστολές το 2007
Χάρι Πότερ
Ο Χάρι Πότερ (αγγλικά: Harry Potter) είναι σειρά επτά μυθιστορημάτων φαντασίας από τη Βρετανίδα συγγραφέα Τζ. Κ. Ρόουλινγκ. Η σειρά αυτή περιγράφει έναν κόσμο μάγων με βασικό χαρακτήρα ένα νεαρό αγόρι με το όνομα Χάρι Πότερ. Η κεντρική ιστορία των βιβλίων περιγράφει τον αγώνα του Χάρι Πότερ εναντίον του κακού μάγου Βόλντεμορτ, ο οποίος θέλει να κατακτήσει τον κόσμο των μάγων. Το πρώτο μυθιστόρημα, Ο Χάρι Πότερ και η Φιλοσοφική Λίθος, κυκλοφόρησε στα αγγλικά το 1997 και στα ελληνικά τον Νοέμβριο του 1998. Και τα επτά βιβλία έχουν μεταφερθεί στον κινηματογράφο. Ο τίτλος του έβδομου βιβλίου της σειράς, ο οποίος ανακοινώθηκε στις 21 Δεκεμβρίου 2006 στην προσωπική ιστοσελίδα της Τζ. Κ. Ρόουλινγκ, είναι Ο Χάρι Πότερ και οι Κλήροι του Θανάτου και κυκλοφόρησε στις 21 Ιουλίου 2007 το οποίο σύμφωνα με τους εκδότες έσπασε όλα τα ρεκόρ, αφού η πρώτη έκδοση πούλησε 12 εκατομμύρια αντίτυπα μόνο στην Αμερική. Τα βιβλία της σειράς Χάρι Πότερ είναι εξαιρετικά δημοφιλή με πωλήσεις που μέχρι τον Απρίλιο του 2008 υπερβαίνουν τα 375 εκατομμύρια αντίτυπα παγκοσμίως. Εντούτοις, έχουν δεχτεί οξεία κριτική από κάποιες ομάδες. Τα βιβλία εκδίδονται από την Bloomsbury Publishing Plc στο Ηνωμένο Βασίλειο, από τη Scholastic Press στις Ηνωμένες Πολιτείες, από τη Raincoast Books στον Καναδά και από την Ψυχογιός στην Ελλάδα. Και τα επτά βιβλία έχουν μεταφερθεί στον κινηματογράφο από τη Warner Bros., με το τελευταίο μέρος της τελευταίας ταινίας, να κάνει πρεμιέρα στην Ελλάδα στις 13 Ιουλίου του 2011, ενώ η πρεμιέρα στην Αμερική και σε άλλες χώρες έγινε στις 15 Ιουλίου του ίδιου έτους.
Πλοκή
Τα μυθιστορήματα περιστρέφονται γύρω από τον Χάρι Πότερ, ένα ορφανό που ανακαλύπτει στην ηλικία των έντεκα ότι είναι μάγος, αν και ζει στον συνηθισμένο κόσμο των μη-μάγων (Μαγκλ). Ο κόσμος των μάγων συνυπάρχει κρυφά με τον κόσμο των Μαγκλ. Η μαγική ικανότητα του Χάρι είναι έμφυτη, και τα παιδιά με τέτοιες ικανότητες καλούνται να παραστούν στη Σχολή Χόγκουαρτς για Μαγείες και Ξόρκια, το σχολείο των μάγων στη Σκωτία, όπου διδάσκονται τις απαραίτητες δεξιότητες για την επιτυχία στον κόσμο των μάγων. Ο Χάρι γίνεται μαθητής στη Σχολή Χόγκουαρτς και εκεί είναι το μέρος όπου λαμβάνουν χώρα τα περισσότερα από τα γεγονότα στη σειρά. Όπως ο Χάρι αναπτύσσεται μέσα από την εφηβεία του, μαθαίνει να ξεπερνάει τα προβλήματα που βρίσκει μπροστά του: μαγικά, κοινωνικά και συναισθηματικά, όπως τη φιλία, τις ρομαντικές σχέσεις, τις σχολικές εξετάσεις, το άγχος, τη μοναξιά και την κατάθλιψη. Το σημαντικότερο όμως είναι ότι προετοιμάζεται για την αντιμετώπιση του πραγματικού κόσμου που βρίσκεται έξω από το Χόγκουαρτς, καθώς θα πάρει μέρος στον δεύτερο και πιο βίαιο πόλεμο των μάγων της Βρετανίας, μετά την επιστροφή του σκοτεινού άρχοντα Βόλντεμορτ.
Κάθε μυθιστόρημα εξιστορεί ένα έτος στη ζωή του Χάρι κατά τη διάρκεια της περιόδου της 1991-1998. Τα βιβλία περιέχουν επίσης πολλές αναδρομές στο παρελθόν, καθώς η Κιβωτός των Στοχασμών επιτρέπει στον Χάρι να δει τις μνήμες των άλλων χαρακτήρων.
Δομή και ύφος
Τα μυθιστορήματα Harry Potter απευθύνονται κυρίως σε νεανικό κοινό ενηλίκων που αποτελούν αναγνώστες μεσαίας βαθμίδας, σε παιδιά ή και σε μεγαλύτερους ενήλικες. Τα μυθιστορήματα εμπίπτουν στο είδος της λογοτεχνίας φαντασίας, και πληρούν τις προϋποθέσεις ως ένα μοναδικό είδος της φαντασίας που ονομάζεται "αστική φαντασία", "σύγχρονη φαντασία", ή "χαμηλή φαντασία". Πρόκειται κυρίως για δράματα και διατηρούν έναν αρκετά σοβαρό και σκοτεινό τόνο παντού, αν και περιέχουν κάποιες αξιοσημείωτες κωμικοτραγικές περιπτώσεις και μαύρο χιούμορ. Από πολλές απόψεις, είναι επίσης παραδείγματα μυθιστορημάτων ενηλικίωσης και περιέχουν στοιχεία μυστηρίου, περιπέτειας, τρόμου, θρίλερ και ρομαντικών ειδυλλίων.
Στη μέση του κάθε βιβλίου, ο Χάρι έρχεται αντιμέτωπος με διάφορα προβλήματα και συχνά αναγκάζεται να παραβιάσει κάποιους κανόνες του σχολείου. Αν οι μαθητές πιαστούν να παραβιάζουν τους κανόνες, τότε συχνά τιμωρούνται από τους καθηγητές του Χόγκουαρτς. Ωστόσο, οι ιστορίες φτάνουν στο αποκορύφωμά τους το εαρινό εξάμηνο, κοντά ή λίγο μετά τις τελικές εξετάσεις, όταν τα γεγονότα κλιμακώνονται πολύ πέρα από τις σχολικές διαμάχες, και ο Χάρι πρέπει να αντιμετωπίσει είτε τον Βόλντεμορτ ή κάποιον από τους οπαδούς του, τους Θανατοφάγους. Καθώς εξελίσσεται η σειρά, ένας ή περισσότεροι χαρακτήρες σκοτώνονται σε κάθε ένα από τα τελευταία τέσσερα βιβλία. Αυτοί οι θάνατοι έχουν ιδιαίτερο απόηχο στον Χάρι, ο οποίος μαθαίνει σημαντικά μαθήματα μέσα από τις συζητήσεις του με τον διευθυντή του Χόγκουαρτς Άλμπους Ντάμπλντορ. Στο τελευταίο μυθιστόρημα, Ο Χάρι Πότερ και οι Κλήροι του Θανάτου, ο Χάρι και οι φίλοι του περνούν τον περισσότερο χρόνο τους μακριά από το Χόγκουαρτς και επιστρέφουν εκεί μόνο όταν έρχεται η ώρα να αντιμετωπίσουν τον Βόλντεμορτ στο φινάλε.
Ιστορικό έκδοσης
Τα βιβλία έχουν αναγνώστες όλων των ηλικιών. Η Τζ. Κ. Ρόουλινγκ δήλωσε πως δεν είχε καμία ηλικιακή ομάδα στο νου της όταν ξεκίνησε να γράφει τον Χάρι Πότερ, οι εκδότες της όμως, αρχικά είχαν εστιάσει την πώληση των βιβλίων στο αναγνωστικό κοινό μεταξύ 8 και 15 ετών. Πρόσφατα τα βιβλία ξεκίνησαν να τυπώνονται σε δύο εκδόσεις, μία με το πρωτότυπο "παιδικό" εξώφυλλο, και μία με εξώφυλλο που στοχεύει σε αναγνωστικό κοινό μεγαλύτερων ηλικιών. Επιπλέον, καθώς η σειρά προχωρά, η γραφή της Ρόουλινγκ εξελίσσεται και το περιεχόμενο των βιβλίων ωριμάζει καθώς ο βασικός χαρακτήρας, ο Χάρι Πότερ, μεγαλώνει. Για παράδειγμα, σε μεταγενέστερα βιβλία, διαπραγματεύονται οι σχέσεις ως ζήτημα της ζωής ενός εφήβου. Έτσι, τo αναγνωστικό κοινό των βιβλίων μεγαλώνει σε ηλικία καθώς η σειρά προχωράει.
Το πρώτο βιβλίο εκδόθηκε στο Ηνωμένο Βασίλειο από την Bloomsbury Publishing Plc, μία σχετικά μικρή εκδοτική εταιρία, τον Ιούλιο του 1997. Η αρχική του επιτυχία βασίστηκε σε μερικές καλές κριτικές και σε "από στόμα σε στόμα διαφήμιση". Σε όλα τα πρώτα τρία βιβλία, Ο Χάρι Πότερ και η Φιλοσοφική Λίθος, Ο Χάρι Πότερ και η Κάμαρα με τα Μυστικά και Ο Χάρι Πότερ και ο Αιχμάλωτος του Αζκαμπάν, απονεμήθηκε το βραβείο Nestlé Smarties Book Prize για το αναγνωστικό κοινό ηλικίας μεταξύ 9 και 11 ετών. Μέχρι την έκδοση του τέταρτου βιβλίου Ο Χάρι Πότερ και το Κύπελλο της Φωτιάς, το 2000, η σειρά είχε γίνει πολύ δημοφιλής και είχε αποκτήσει μεγάλη δημοσιότητα από τον τύπο, ασυνήθιστη για νέα βιβλία. Περίπου την ίδια εποχή η Warner Brothers ξεκίνησε να εργάζεται σε σειρά ταινιών που βασίζεται στα βιβλία. Το γεγονός ότι μία τόσο μεγάλη κοινοπραξία παραγωγής ταινιών ασχολήθηκε με τη σειρά, μεγιστοποίησε την αξία πώλησης των προϊόντων που σχετίζονταν με τον Χάρι Πότερ. Η πρώτη ταινία κυκλοφόρησε το 2001 και συνοδεύτηκε από βιντεοπαιχνίδια και άλλα προϊόντα που φέρουν λογότυπα και αναγνωριστικά της.
Η προβολή και έμμεση διαφήμιση κλιμακώθηκε με την έκδοση των δύο επόμενων βιβλίων της σειράς Ο Χάρι Πότερ και το Τάγμα του Φοίνικα και Ο Χάρι Πότερ και ο Ημίαιμος Πρίγκιψ, με μεσονύκτια πάρτυ έκδοσης σε εκατοντάδες βιβλιοπωλεία στο Ηνωμένο Βασίλειο, ταυτόχρονες εκδηλώσεις πρώτης παρουσίασης σε περιοχές του αγγλόφωνου κόσμου και μαζικό ενδιαφέρον των Μέσων Μαζικής Ενημέρωσης, που οδήγησαν σε πρωτοφανείς πωλήσεις για την πρώτη ημέρα έκδοσης στο Ηνωμένο Βασίλειο, στις Η.Π.Α. και αλλού. Η σειρά είναι το ίδιο δημοφιλής στον μη-αγγλόφωνο κόσμο μέσω των μεταφράσεών της. Η επιθυμία ανάγνωσης των βιβλίων τη μέρα κυκλοφορίας τους έγινε τόσο μεγάλη από μερικούς αναγνώστες της σειράς, σε σημείο ώστε η αγγλική έκδοση του Τάγματος του Φοίνικα έγινε το πρώτο βιβλίο στα αγγλικά που έφτασε στην κορυφή των πωλήσεων βιβλίων στη Γαλλία.
Κάθε βιβλίο καταγράφει περίπου έναν χρόνο της ζωής του Χάρι Πότερ στη Σχολή Χόγκουαρτς, όπου μαθαίνει τη χρήση μαγείας και την παρασκευή μαγικών φίλτρων. Ο Χάρι Πότερ επίσης αναγκάζεται να υπερπηδήσει εμπόδια — τόσο σε ζητήματα που αφορούν τις μαγικές ικανότητες, όσο σε κοινωνικά και συναισθηματικά ζητήματα — καθώς προχωρά από την εφηβεία στην ενηλικίωση.
Η Ρόουλινγκ ανακοίνωσε πως έχει σχεδιάσει την έκδοση εφτά βιβλίων, το καθένα εκ των οποίων θα είναι λίγο πιο "σκοτεινό" από το προηγούμενό του καθώς ο Χάρι Πότερ μεγαλώνει και το αντίπαλο δέος του, ο Βόλντεμορτ, αποκτά επιπλέον δυνάμεις. Μέχρι το 2005 έξι βιβλία είχαν εκδοθεί. Το έκτο, Ο Χάρι Πότερ και ο Ημίαιμος Πρίγκηψ, εκδόθηκε στην αγγλική του έκδοση στις 16 Ιουλίου του 2005 και στα ελληνικά στις 25 Νοεμβρίου του 2005. Το έβδομο, Harry Potter and the Deathly Hallows, εκδόθηκε στις 21 Ιουλίου του 2007 στην αγγλική γλώσσα, ενώ στα ελληνικά κυκλοφόρησε στις 3 Νοεμβρίου, με τον τίτλο Ο Χάρι Πότερ και οι Κλήροι του Θανάτου.
Βιβλία
Τα επτά βιβλία της σειράς Χάρι Πότερ πούλησαν περίπου 450 εκατομμύρια αντίτυπα διεθνώς. Μάλιστα, το τελευταίο βιβλίο Ο Χάρι Πότερ και οι Κλήροι του Θανάτου, που κυκλοφόρησε τον Ιούλιο του 2007, πούλησε 11 εκατομμύρια αντίτυπα μόλις στο πρώτο 24ωρο διάθεσής του. Τα βιβλία είναι αρκετά δημοφιλή και ως αποτέλεσμα πολλά βιβλιοπωλεία παγκοσμίως οργάνωναν "πάρτυ κυκλοφορίας" ("release party") την ημέρα κυκλοφορίας των βιβλίων της σειράς.
Τα βιβλία της σειράς Χάρι Πότερ έχουν μεταφραστεί σε 73 γλώσσες μεταξύ των οποίων και δύο "νεκρές" γλώσσες, η αρχαία ελληνική και η λατινική. Για την αγγλική γλώσσα υπάρχει μία έκδοση που έχει προσαρμοστεί στα αμερικανικά αγγλικά, με αλλαγές λέξεων όπως το "philosopher's" σε "sorcerer's", to "football" σε "soccer", "video recorder" σε "VCR", "do his nut" σε "go ballistic" και το "rubbish bin" σε "trash can".
Σχετικά με το αν θα υπάρξουν βιβλία Χάρι Πότερ μετά το έβδομο, η Ρόουλινγκ είχε αναφέρει πως μπορεί ενδεχομένως να γράψει ένα όγδοο βιβλίο το οποίο, αν γραφτεί, θα είναι ένα είδος εγκυκλοπαίδειας του κόσμου των μάγων όπως αυτός παρουσιάζεται στη σειρά και θα ασχολείται με θέματα που δεν σχετίζονταν άμεσα με τη μυθιστορία των βιβλίων. Τελικά, η συγγραφέας αποφάσισε να εκδώσει σε βιβλίο το σενάριο του θεατρικού έργου Ο Χάρι Πότερ και το Καταραμένο Παιδί αλλά η ίδια ξεκαθάρισε ότι "δεν είναι το όγδοο μυθιστόρημα Χάρι Πότερ ούτε προοίμιο" (prequel)". Επίσης η συγγραφέας έχει αναφέρει πως δεν θα γράψει κάποιο "εισαγωγικό βιβλίο" (prequel) για τη σειρά. Ακόμη παραμένει άγνωστο το αν θα επιτραπεί σε άλλους συγγραφείς να γράψουν σχετικά με τον κόσμο του Χάρι Πότερ χωρίς συμμετοχή του Χάρι Πότερ.
Συμπληρωματικά βιβλία
Το 2001 εκδόθηκαν στα αγγλικά δύο μικρά βιβλία με τα ονόματα Φανταστικά ζώα και πού βρίσκονται (τίτλος πρωτοτύπου: Fantastic Beasts and Where to Find Them) του Newt Scamander και Το Κουίντιτς ανά τους αιώνες (τίτλος πρωτοτύπου: Quidditch Through the Ages) της Kennilworthy Whisp. Αυτά τα βιβλία υποτίθεται πως είναι αναπαραγωγή δύο βιβλίων του Χόγκουαρτς που ανήκουν στον Χάρι Πότερ, διανθισμένα με σημειώσεις στα περιθώρια από τον ίδιο και τους συμμαθητές του. Τα βιβλία έχουν γραφτεί από την Τζ. Κ. Ρόουλινγκ με έσοδα που διατίθενται για φιλανθρωπικούς σκοπούς μέσω του οργανισμού Comic Relief. Επίσης, τον Δεκέμβριο του 2007, μετά τη δημοσίευση του Ο Χάρι Πότερ και οι Κλήροι του Θανάτου, η Τζ. Κ. Ρόουλινγκ έγραψε το βιβλίο Οι Ιστορίες του Μπιντλ του Βάρδου, το οποίο δημοπρατήθηκε ενώ εκδόθηκε για το κοινό το 2008.
Ταινίες
Οι πρώτες τρεις ταινίες έφτασαν στην 1η, 2η, και 2η θέση αντίστοιχα στις παγκόσμιες πωλήσεις εισιτηρίων ("box office") για τις χρονιές που προβλήθηκαν. Τη μεγαλύτερη επιτυχία σημείωσε η τελευταία ταινία της σειράς, Ο Χάρι Πότερ και οι Κλήροι του Θανάτου - Μέρος 2, αφού απέφερε κέρδος $1.341.511.219 παγκοσμίως, ενώ ολόκληρη η σειρά ταινιών απέφερε $7.727.156.777 παγκοσμίως.
Μετά τη ολοηλήρωση της σειράς Χάρι Πότερ στον κινηματογράφο, ακολούθησαν μερικές πρίκουελ ταινίες που διαδραματίζονται χρονικά πριν απο τα γεγονότα της πρώτης σειράς Χάρι Πότερ. Η σερά αυτή ονομάζεται Φανταστικά Ζώα (Fantastic Beasts), με την πρώτη ταινία της σειράς αυτής το Φανταστικά Ζώα και πού Βρίσκονται να κάνει πρεμιέρα στους κινηματογράφους το 2016. Επακολούθησαν άλλες δυο ταινίες μέχρι στιγμής: μια το 2018, και μια το 2022. Αναμένεται να κυκλοφορήσουν κι άλλες δυο ταινίες.
Pottermore
Το 2011, η Τζ. Κ. Ρόουλινγκ εγκαινίασε μια νέα ιστοσελίδα ανακοινώνοντας έτσι το Pottermore. Το Pottermore άνοιξε για το κοινό στις 14 Απριλίου 2012. Αρχικά, επέτρεπε στους χρήστες να καταταχθούν σε κοιτώνες, να επιλέξουν το μαγικό ραβδί τους και να παίξουν διάφορα παιχνίδια. Ο κύριος σκοπός της ιστοσελίδας είναι να επιτρέψει στο χρήστη να ταξιδέψει στον κόσμο του Χάρι Πότερ, έχοντας για πρώτη φορά πρόσβαση σε περιεχόμενο που δεν είχε αποκαλυφθεί από τη Ρόουλινγκ προηγουμένως. Τον Σεπτέμβριο του 2015, η ιστοσελίδα αναθεωρήθηκε εντελώς και τα περισσότερα από τα χαρακτηριστικά αφαιρέθηκαν. Το Pottermore έχει επανασχεδιαστεί και επικεντρώνεται κυρίως στις πληροφορίες που είναι ήδη διαθέσιμες, παρά στην εξερεύνηση.
Θεατρικό έργο
Ο Χάρι Πότερ και το Καταραμένο Παιδί (τίτλος πρωτοτύπου: Harry Potter and the Cursed Child) είναι θεατρικό έργο σε δύο μέρη που γράφτηκε από τον Τζακ Θορν και βασίζεται σε μια ιστορία από τη συγγραφέα Τζ. Κ. Ρόουλινγκ. Σκηνοθέτης του έργου είναι ο John Tiffany. Το έργο αυτό έχει έκανε πρεμιέρα στις 31 Ιουλίου 2016 στο Palace Theatre στο Λονδίνο (31 Ιουλίου είναι τα γενέθλια του πρωταγωνιστικού ήρωα. Το βιβλίο με το σενάριο κυκλοφόρησε στις 31 Ιουλίου 2016 και είναι το όγδοο σε σειρά επίσημο βιβλίο της σειράς Χάρι Πότερ. Η ιστορία τοποθετείται χρονικά δεκαεννέα χρόνια μετά το τέλος του Ο Χάρι Πότερ και οι Κλήροι του Θανάτου και αφορά τον Χάρι Πότερ, ο οποίος τώρα εργάζεται στο Υπουργείο Μαγείας, και τον νεότερο γιο του, Άλμπους Σέβερους Πότερ.
Ατραξιόν
Μετά την επιτυχία των ταινιών και βιβλίων της σειράς Χάρι Πότερ, η Universal και η Warner Bros. ανακοίνωσαν ότι θα δημιουργηθεί θεματικό πάρκο The Wizarding World of Harry Potter στο πάρκο περιπέτειας του Universal Orlando Resort στη Φλόριντα. Αυτό άνοιξε επίσημα για το κοινό το καλοκαίρι του 2010.
Τον Μάρτιο του 2011, η Warner Bros. ανακοίνωσε τα σχέδιά της να κατασκευάσει ένα τουριστικό αξιοθέατο στο Ηνωμένο Βασίλειο για να επιδείξει τη σειρά ταινιών Χάρι Πότερ. Το Warner Bros. Studio Tour London είναι μια περιήγηση με τα πόδια πίσω από τις σκηνές στα αυθεντικά σκηνικά και τα κοστούμια από τη σειρά ταινιών. Η ατραξιόν βρίσκεται στα Warner Bros. Studios Leavesden, όπου γυρίστηκαν και οι οκτώ ταινίες Χάρι Πότερ.
Εξωτερικοί σύνδεσμοι
Κατηγορία:Κατάρες στη μυθοπλασία Κατηγορία:Μυθιστορήματα που έγιναν ταινίες Κατηγορία:Μυθιστορήματα που έγιναν βιντεοπαιχνίδια Κατηγορία:Μυθιστορήματα που έγιναν θεατρικές παραστάσεις
Αστροχώρι Άρτας
Γεωγραφία
Το Αστροχώρι είναι ορεινός οικισμός στο ανατολικό τμήμα του νομού Άρτας. Βρίσκεται στις βόρειες κλιτύς των ορέων Βάλτου (κορυφή Αστρί), πάνω στον επαρχιακό δρόμο Άνω Καλεντίνης-Μηλιανών και σε μέσο σταθμικό υψόμετρο 905. Απέχει 50 χλμ. περίπου ΒΑ. της Άρτας.
Τοπική κοινότητα
Η τοπική κοινότητα Αστροχωρίου είναι χαρακτηρισμένη ως αγροτικός ορεινός οικισμός, με έκταση 10,018 χμ² (2011). Περιλαμβάνει και τους οικισμούς Βουτανιάδα, Καστανιές και Πλάτανος.
Πληθυσμός
(σε παρένθεση ο πληθυσμός της τοπικής κοινότητας)
Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1883 ως Καταβόθρα. Το 1954 μετονομάστηκε σε Αστροχώρι. Με το ΦΕΚ 244Α - 04/12/1997 αποσπάστηκε από την κοινότητα Αστροχωρίου και ορίστηκε έδρα του δήμου Τετραφυλίας. Με το ΦΕΚ 87Α - 07/06/2010 αποσπάστηκε από τον δήμο Τετραφυλίας και προσαρτήθηκε στον δήμο Γεωργίου Καραϊσκάκη.
Ιστορικά στοιχεία
Το Αστροχώρι είναι κτισμένο σε κομβικό σημείο, στην περιοχή της αρχαίας Τετραφυλίας, μίας από τις σημαντικότερες πόλεις της Αθαμανίας.
Εκδηλώσεις
Στον οικισμό διοργανώνονται οι γιορτές της Αγίας Βαρβάρας στις 4 Δεκεμβρίου και της Αγίας Κυριακής στις 7 Ιουλίου.
Πηγές
Κατηγορία:Δήμος Γεωργίου Καραϊσκάκη Κατηγορία:Χωριά του νομού Άρτας
Ιωάννης της Γεωργίας
Ο Ιοάνε μπατονισβίλι, იოანე ბაგრატიონი, (16 Μαΐου 1768 στην Τιφλίδα της Γεωργίας – 15 Φεβρουαρίου 1830 στην Αγία Πετρούπολη της Ρωσίας) ήταν βασιλικός πρίγκιπας (batonishvili) της Γεωργίας, συγγραφέας και εγκυκλοπαιδιστής.
Βιογραφία
Ως ο δευτερότοκος γιος τού Γεωργίου ΙΒ΄, τού τελευταίου βασιλιά τού βασιλείου τού Kάρτλι-Καχέτι (κεντρικής και ανατολικής Γεωργίας), από την πρώτη του σύζυγο Kετεβάν Αντρονικασβίλι, ο Iοάνε διοίκησε την εμπροσθοφυλακή μίας γεωργιανής δύναμης, που εξολοθρεύτηκε από τον περσικό στρατό στη μάχη τού Κστσανίσι το 1795.
Μετά τη μάχη, το βασίλειο εισήλθε σε μία περίοδο οικονομικής κρίσης και πολιτικής αναρχίας. Για να εξαλείψει τα αποτελέσματα μίας περσικής επίθεσης και να ξεπεράσει την καθυστέρηση της φεουδαρχικής κοινωνίας, ο πρίγκιπας Ιοάνε πρότεινε στις 10 Μαΐου 1799 ένα σχέδιο μεταρρυθμίσεων της διοίκησης, τού στρατού και της εκπαίδευσης. Ωστόσο αυτό το έργο δεν υλοποιήθηκε ποτέ, λόγω της αδυναμίας τού Γεωργίου ΙΒ΄ και μίας εμφύλιας διαμάχης στη χώρα. Το 1800 διοίκησε ένα γεωργιανό ιππικό σώμα στις ενωμένες ρωσο-γεωργιανές δυνάμει, που νίκησαν τον θείο του Aλέξανδρο και τους συμμάχους του Νταγκεστανούς στη μάχη της Νιαχούρα.
Μετά το τέλος τού Γεωργίου ΙΒ΄, το Κάρτλι-Καχέτι ενσωματώθηκε στην επεκτεινόμενη Ρωσική Αυτοκρατορία και ο Ιοάνε εκτοπίστηκε στη Ρωσία. Εγκαταστάθηκε στην Αγία Πετρούπολη, όπου έγραψε τα περισσότερα από τα έργα του, με σημαντικότερο το διδακτικό εγκυκλοπαιδικό μυθιστόρημα Kαλμασόμπα (1817–1828).
Είναι επίσης συγγραφέας μίας εγκυκλοπαίδειας για τη φύση (1814), μίας εγκυκλοπαίδειας για παιδιά (1829), ενός ρωσο-γεωργιανού λεξικού, ενός γεωργιανού λεξικού και πολλών ποιημάτων.
Τα χειρόγραφά του ανακαλύφθηκαν το 1861 από έναν γεωργιανό λόγιο, τον Ντιμίτρι Μπακράτζε, ο οποίος τα δημοσίευσε σε συντομευμένη έκδοση το 1862.
Οικογένεια
Νυμφεύτηκε το 1787 την πριγκίπισσα Kετεβάν Τσερετέλι (1775–1832), κόρη τού πρίγκιπα Zουράμπ Τσερετέλι (1747–1823), μάγιστρο τού παλατιού (sakhlt-ukhutsesi) τού Ιμερέτι, και απέκτησε το μοναδικό τέκνο, τον:
Εξωτερικοί σύνδεσμοι
Κατηγορία:Γεωργιανοί στρατιωτικοί Κατηγορία:Γεωργιανοί επιστήμονες Κατηγορία:Δυναστεία των Μπαγκρατιόνι
Πετρίνα Λακωνίας
Η Πετρίνα είναι ημιορεινό χωριό του νομού Λακωνίας. Βρίσκεται στην ιστορική περιοχή των Βαρδουνίων στους ανατολικούς πρόποδες του Ταΰγέτου σε υψόμετρο 220 μέτρων και υπάγεται στον σύγχρονο δήμο Ανατολικής Μάνης. Στην απογραφή του 2021 είχε 328 κατοίκους. Κύρια ασχολία των κατοίκων είναι η παραγωγή ελαιολάδου ενώ το ελαιόλαδο που παράγεται στα όρια της κοινότητας έχει χαρακτηριστεί ως ΠΟΠ.
Πληθυσμός
Ο πληθυσμός της Πετρίνας υπήρξε γενικά ανοδικός απο το 1879 μέχρι και το 1940 ενώ απο τότε έχει μειωθεί σημαντικά με μία σταθεροποιητική τάση τα τελευταία χρόνια.
Παραπομπές
Κατηγορία:Χωριά του νομού Λακωνίας Κατηγορία:Δήμος Ανατολικής Μάνης
Μερτσχάλι Οζουργκέτι
Η Μερτσχάλι Οζουργκέτι είναι μια γεωργιανή ποδοσφαιρική ομάδα η οποία αωνίζεται στην Pirveli Liga, τη δεύτερη κατηγορία της Γεωργίας. Η ομάδα έχει συμμετάσχει στο Πρωτάθλημα ποδοσφαίρου Γεωργίας την περίοδο 2003-04. Ιδρύθηκε το 1936.
Παραπομπές
Κατηγορία:Ποδοσφαιρικές ομάδες Γεωργίας Κατηγορία:Μερτσχάλι Οζουργκέτι Κατηγορία:Ιδρύσεις ποδοσφαιρικών ομάδων το 1936
Αοράκι/Όρος Κουκ
right|thumb|300px|Αοράκι/Όρος Κουκ Το Αοράκι/Όρος Κουκ (Aoraki/Mount Cook) είναι το ψηλότερο βουνό στη Νέα Ζηλανδία και έχει ύψος 3.754 μέτρα. Το Αοράκι/Όρος Κουκ είναι κορυφή στις Νότιες Άλπεις, μια οροσειρά που διατρέχει κατά μήκος της Δυτικής Ακτής του Νοτίου Νησιού της Νέας Ζηλανδίας. Δημοφιλής τουριστικός προορισμός, είναι επίσης αγαπητή πρόκληση για τους ορειβάτες. Ο Παγετώνας Τάσμαν και ο Παγετώνας Χούκερ ρέουν στις πλαγιές του.
Το Αοράκι/Όρος Κουκ ήταν 20 μ ψηλότερο πριν τον Ιανουάριο του 1991 όταν ένα μεγάλο κομμάτι βράχου και πάγου έπεσε από τη βόρεια κορυφή.
Τοποθεσία
295px|thumb|Όψη του Αοράκι/Όρος Κουκ από τη Λίμνη Πουκάκι Το βουνό εντοπίζεται εντός του Εθνικού Πάρκου Αοράκι/Όρος Κουκ. Το πάρκο ανακηρύχθηκε επισήμως το 1953, και σε συνδυασμό με το Εθνικό Πάρκο Γουέστλαντ είναι ένα από τα Πάρκα Παγκόσμιας Κληρονομιάς των Ηνωμένων Εθνών. Το πάρκο περιέχει πάνω από 140 κορυφές με ύψος μεγαλύτερο των 2.000 μέτρων και 72 ονομασμένους παγετώνες, που καλύπτουν το 40% των 700 χλμ² του πάρκου.
Ο καταυλισμός του Χωριού Όρος Κουκ (γνωστό επίσης και ως The Hermitage, Το Ερημητήριο) λειτουργεί ως τουριστικό κέντρο και βάση κατασκήνωσης για το βουνό. Βρίσκεται 4 χιλιόμετρα από την κεφαλή του Παγετώνα Τάσμαν, 12 χλμ νοτίως της κορυφής του Αοράκι/Όρος Κουκ.
Ονομασία
Aoraki σημαίνει "Αυτός που διαπερνάει τα Σύννεφα" στην Κάι Τάχου διάλεκτο της Μαορί γλώσσας. Ιστορικά, το Μαορί όνομα έχει επίσης προφερθεί με την "κανονική" Μαορί μορφή: Aorangi. Το Αγγλικό όνομα είναι προς τιμή του Κάπετάνιου Τζέιμς Κουκ που πρώτος επιθεώρησε και περιέπλευσε τα νησιά της Νέας Ζηλανδίας το 1770.
Οι Νότιες Άλπεις
Οι Νότιες Άλπεις σχηματίζονται από τεκτονική ανύψωση και πίεση καθώς οι Ειρηνική και Αυστραλο-Ινδική πλάκες συγκρούονται κατά μήκος της δυτικής ακτής του νησιού. Η ανύψωση συνεχίζεται, υψώνοντας το Αοράκι/Όρος Κουκ περίπου 7 χιλιοστα κάθε χρόνο. Ωστόσο, δυναμικές διαμορφωτές των βουνών είναι επίσης και οι διαβρωτικές δυνάμεις. Ο δριμύς καιρός οφείλεται στο ότι το βουνό προεξέχει σε ένα σχέδιο αληγή ανέμου γνωστού ως Ρόουρινγκ Φόρτις, που χαρακτηρίζεται από δυνατούς ανέμους που διατρέχουν βίαια γύρω από τις 45°S γεωγραφικού πλάτους, νοτίως της Αφρικής και της Αυστραλίας, έτσι ώστε οι Νότιες Άλπεις είναι το πρώτο εμπόδιο που συναντούν οι άνεμοι μετά τη Νότιο Αμερική καθώς φυσούν με ανατολική κατεύθυνση κατά μήκος του Νοτίου Ωκεανού.
Δάση και Παγετώνες
Η ετήσια μέση βροχόπτωση στις περιβάλλουσες πεδινές περιοχές είναι περίπου 7,6 m. Αυτή η πολύ υψηλή βροχόπτωση οδηγεί σε εύκρατα τροπικά δάση στις παράκτιες πεδινές περιοχές και αξιόπιστη πηγή χιονιού στα βουνά για να διατηρηθεί η ροή των παγετώνων. Σ'αυτούς περιλαμβάνονται οι Παγετώνες Τάσμαν και Μέρτσισον στα ανατολικά και οι μικρότεροι Παγετώνες Χούκερ και Μιούλλερ στα νότια.
Εξωτερικοί σύνδεσμοι
Κατηγορία:Βουνά της Νέας Ζηλανδίας
Ανρεδέρα
Είδη
Τα σήμερα παραδεκτά είδη είναι τουλάχιστον τα ακόλουθα δώδεκα, που δίνονται εδώ με την επιστημονική ονομασία τους, τα ονόματα των επιστημόνων που τα περιέγραψαν πρώτοι και, για μερικά είδη, ανεπίσημη ελληνική απόδοση ονομασίας (και γεωγραφική κατανομή):
Πηγές
Ανρεδερα
Ροζέττα (διαστημόπλοιο)
Η αποστολή Rosetta της ESA έχει σκοπό τη μελέτη του κομήτη 67P/Τσουριούμοφ-Γκερασιμένκο. Αποτελείται από δύο στοιχεία, τη ρομποτική διαστημοσυσκευή Ροζέττα και τη συσκευή προσεδάφισης Φίλαι.
Η Ροζέττα αποτελεί το πρώτο σκάφος που τέθηκε σε τροχιά γύρω από κομήτη. Θα τον ακολουθήσει στην πορεία του γύρω από τον Ήλιο και θα πραγματοποιήσει τη λεπτομερέστερη μελέτη κομήτη που έχει γίνει μέχρι σήμερα από το διάστημα. Η αποστολή ενδέχεται να αποφέρει σημαντικά δεδομένα για την προέλευση και την ιστορία του ηλιακού μας συστήματος, ενώ για να υλοποιηθεί συνεργάστηκαν όλες οι χώρες-μέλη της Ε.Ε., καθώς και τρίτες χώρες. Η αρχική ιδέα για την αποστολή γεννήθηκε τη δεκαετία του 1980 και το χρονικό πλαίσιο της μελέτης, κατασκευής και εκτέλεσης της αποστολής καλύπτει σχεδόν τρεις δεκαετίες.
Στις 12 Νοεμβρίου, η αποστολή πέτυχε την πρώτη επιτυχημένη προσεδάφιση πάνω σε κομήτη, όταν το Φίλαι, μετά από κάθοδο περίπου επτά ωρών, επικάθισε ομαλά πάνω στην επιφάνεια του 67Ρ.
Εξωτερικοί σύνδεσμοι
Κατηγορία:Μη επανδρωμένα διαστημικά σκάφη Κατηγορία:Διαστημικές αποστολές το 2004 Κατηγορία:Ευρωπαϊκός Οργανισμός Διαστήματος
Γ.Π.Σ. Αετός Λουτρών Λέσβου
Ο Γυμναστικός Ποδοσφαιρικός Σύλλογος Αετός Λουτρών είναι αθλητικός σύλλογος από τα Λουτρά της Λέσβου. Επίσημο έτος ίδρυσής του είναι το 1964, χρώματά του αποτελούν το μαύρο και το λευκό και ως έμβλημά του αποτυπώνεται ο αετός. Διαθέτει ενεργό ποδοφαιρικό τμήμα και ανήκει στη δύναμη της Ε.Π.Σ. Λέσβου, ενώ αξιοσημείωτο είναι πως έχει πολυετή παρουσία παρουσία στα εθνικά πρωταθλήματα και αποτελεί ένα από τα πιο διακεκριμένα ποδοσφαιρικά σωματεία του νησιού. Έδρα του αποτελεί το Δημοτικό Γήπεδο Λουτρών, όπου διεξάγει τους εντός έδρας αγώνες του.
Από την αγωνιστική περίοδο 2020-21 αγωνίζεται στο πρωτάθλημα της Γ΄ Εθνικής ερασιτεχνικής κατηγορίας.
Ιστορικό
Από την επίσημη ίδρυσή του το 1964, ο Αετός Λουτρών αγωνίζεται στα πρωταθλήματα της Ε.Π.Σ. Λέσβου και ο πρώτος του αγώνας καταγράφεται στις 15 Ιανουαρίου του 1964 στα Λουτρά, ο οποίος αποτέλεσε και τον πρώτο αγώνα που διεξήχθη στο γήπεδο των Λουτρών.
Το 1968, 4 χρόνια από την ίδρυσή του, αναδείχθηκε πρωταθλητής Β΄ κατηγορίας Ε.Π.Σ. Λέσβου (είχε προηγηθεί το πρωτάθλημα Γ΄ Κατηγορίας το 1965) και κέρδισε την άνοδο στην Α΄ κατηγορία και κορυφαίο πρωτάθλημα της Ε.Π.Σ. Λέσβου. Θα υποβιβαστεί και θα επιστρέψει ως πρωταθλητής Β΄ κατηγορίας το 1973, αγωνιζόμενος έκτοτε στην κορυφαία κατηγορία της Ε.Π.Σ. Λέσβου, χωρίς να υποβιβαστεί.
Το 1978 θα κατακτήσει για πρώτη φορά στην ιστορία του το πρωτάθλημα Ε.Π.Σ. Λέσβου και μάλιστα αήττητος και θα κερδίσει την άνοδο στην Εθνική ερασιτεχνική κατηγορία, που αποτελούσε την 3η τη τάξει εθνική κατηγορία, όπου και αγωνίστηκε τη χρονιά 1978-79, γνωρίζοντας ωστόσο τον υποβιβασμό.
Τρία χρόνια αργότερα, το 1981, κατακτά εκ νέου το πρωτάθλημα και την άνοδο στην Εθνική ερασιτεχνική, όπου και αγωνίστηκε τη χρονιά 1981-82, γνωρίζοντας τον υποβιβασμό. Ωστόσο όμως, την αμέσως επόμενη χρονιά, 1982-83, κατέκτησε ξανά το πρωτάθλημα Ε.Π.Σ. Λέσβου και μάλιστα αήττητος και κέρδισε την άνοδο στο Εθνικό ερασιτεχνικό πρωτάθλημα, την μετέπειτα Δ΄ Εθνική, όπου αγωνίστηκε τη σεζόν 1983-84 και υποβιβάστηκε.
Ακολούθως, το 1987 κατέκτησε ξανά το πρωτάθλημα και προκρίθηκε στους αγώνες μπαράζ του ειδικού πρωταθλήματος, όπου αντιμετώπισε τον Ολυμπιακό Μαντουκίου και έπειτα από 1 ισοπαλία (3-3) και 1 ήττα (5-1) με την ομάδα της Κέρκυρας έχασε την άνοδο στην Δ΄ Εθνική.
Το 1990 αναδείχθηκε πρωταθλητής Ε.Π.Σ. Λέσβου και κέρδισε την άνοδο στην Δ΄ Εθνική, όπου αγωνίστηκε τη χρονιά 1990-91, γνωρίζοντας τον υποβιβασμό. Το 1992 κατέκτησε ξανά το πρωτάθλημα Ε.Π.Σ. Λέσβου και μάλιστα αήττητος για 3η φορά στην ιστορία του και προβιβάστηκε στην Δ΄ Εθνική, όπου και αγωνίστηκε τη χρονιά 1992-93 και υποβιβάστηκε προσωρινά, καθώς το 1994 κατακτά το πρωτάθλημα και κερδίζει την άνοδο στην Δ΄ Εθνική της περιόδου 1994-95, γνωρίζοντας τον υποβιβασμό. Τέσσερα χρόνια αργότερα, το 1998, κατέκτησε εκ νέου το πρωτάθλημα Ε.Π.Σ. Λέσβου και την άνοδο στην Δ΄ Εθνική, στην οποία αγωνίστηκε τη σεζόν 1998-99 και γνώρισε τον υποβιβασμό.
Παραπομπές
Κατηγορία:Αθλητικοί σύλλογοι νήσου Λέσβου Κατηγορία:Ιδρύσεις αθλητικών συλλόγων το 1964 Κατηγορία:Ποδοσφαιρικές ομάδες Ελλάδας Κατηγορία:Ιδρύσεις ποδοσφαιρικών ομάδων το 1964
Ροβέρτος Δαρβίνος
Ο Δρ. Ροβέρτος Δαρβίνος (Robert Waring Darwin, F.R.S. (30 Μαΐου 1766 — 13 Νοεμβρίου 1848) ήταν γιος του Εράσμου Δαρβίνου και πατέρας του Κάρολου Δαρβίνου.
Βιογραφία
Έγινε Διδάκτωρ Ιατρικής στο Πανεπιστήμιο του Λέιντεν, και τελείωσε τις ιατρικές του σπουδές στο Εδιμβούργο το 1786, σε ηλικία μόλις 20 ετών.
Το 1787, όταν ήταν ακόμη κάτω των 20 ετών, ξεκίνησε πρακτική στο Shrewsbury. Λέγεται ότι οδηγήθηκε εκεί από τον πατέρα του που του έδωσε £ 20, λέγοντας του, «Πες μου αν χρειαστείς περισσότερα, και εγώ θα σου στείλω». Ένα περιστατικό απογείωσε τη φήμη του και έτσι μέσα σε μόλις έξι μήνες, ο Δαρβίνος είχε ήδη πενήντα ασθενείς. Ο Ρομπέρτος Δαρβίνος παρατήρησε αν και στην αρχή εμπειρικά ότι είναι αδύνατο κανείς να κρατήσει το μάτι του σταθερό καθώς πραγματοποιούνται μικρές κινήσεις που ο άνθρωπος δεν μπορεί να ελέγξει. Την παρατήρηση αυτή την διατύπωσε κατά τον πρώτο χρόνο του στην ιατρική σχολή κατά τη διεξαγωγή ενός πειράματος και μάλιστα κατέληξε ότι από την αστάθεια του οφθαλμού ένα μέρος του αμφιβληστροειδή καταπονείται ιδιαίτερα από την έκθεση στο λευκό.
Στις 18 Απριλίου 1796 νυμφεύτηκε την Συζάνα Γουέτζγουντ (Susannah Wedgwood]), στον ναό της St. Marylebone, Μίντλσεξ, και απέκτησαν έξι παιδιά: Εκλέχτηκε μέλος (Fellow) της Βασιλικής Εταιρείας (Royal Society) στις 21 Φεβρουαρίου 1788.
Αντέδρασε για το ταξίδι του γιου του με το Μπηγκλ, όμως τελικά πείστηκε. Μεγαλόσωμος άντρας που έφτανε τα 1,88 m, σύμφωνα με αναφορές σταμάτησε να ζυγίζεται όταν έφτασε τα 152 kg. Ανάγκαζε τον αμαξά του να δοκιμάζει το πάτωμα των σπιτιών που επισκεπτόταν και διέθετε ειδικά, φτιαγμένα για αυτόν, πέτρινα σκαλοπάτια για να ανεβαίνει στην άμαξα του.
Εξωτερικοί σύνδεσμοι
Δαρβινος Ροβερτος
Έρασμος Δαρβίνος
Ο Έρασμος Δαρβίνος (Erasmus Darwin, 12 Δεκεμβρίου 1731 – 18 Απριλίου 1802) ήταν Άγγλος ιατρός, φιλόσοφος και φυσιοδίφης. Έζησε στο Λίτσφιλντ και το Ντέρμπι της Αγγλίας. Ήταν ένα από τα ιδρυτικά μέλη της Lunar Society και παππούς του Κάρολου Δαρβίνου.
Ίδρυσε τη Βοτανική Εταιρεία του Λίτσφιλντ για τη μετάφραση των έργων του Κάρολου Λινναίου από τα λατινικά στα αγγλικά. Η μετάφραση ολοκληρώθηκε σε επτά χρόνια και οδήγησε στις εκδόσεις των συγγραμμάτων A System of Vegetables (1783-85) και The Families of Plants (1787). Σε αυτούς τους τόμους, ο Δαρβίνος έπλασε πολλά από τα αγγλικά ονόματα φυτών που χρησιμοποιούνται σήμερα. Πιο σημαντικό επιστημονικό έργο του θεωρείται το Zoönomia (Ζωονομία) (1794-1796), στο οποίο περιέχονται υποθέσεις που μεταγενέστερα διατυπώθηκαν και αναπτύχθηκαν περαιτέρω από τον Ζαν Μπατίστ Λαμάρκ σχετικά με τις μεταλλάξεις των ειδών. Ο Δαρβίνος έχτισε τις θεωρίες του με βάση τη ψυχολογική θεωρία συναναστροφής («associationism») του Ντέιβιντ Χάρτλεϊ.
Εξωτερικοί σύνδεσμοι
Κατηγορία:Βρετανοί βιολόγοι Κατηγορία:Βρετανοί βοτανολόγοι Κατηγορία:Βρετανοί ποιητές Κατηγορία:Βρετανοί ιατροί Κατηγορία:Βρετανοί φιλόσοφοι Κατηγορία:Βρετανοί συγγραφείς Κατηγορία:Εντομολόγοι Κατηγορία:Φιλόσοφοι του 18ου αιώνα Κατηγορία:Φυσιοδίφες
Βόρεια Υεμένη
Βόρεια Υεμένη είναι ο όρος που χρησιμοποιείται για να ορίσει την Αραβική Δημοκρατία της Υεμένης (1962–1990), το προκάτοχό της Βασίλειο της Υεμένης (1918–1962), και τους προκατόχους τους που άσκησαν κυριαρχία επί του εδάφους που αποτελεί το βορειοδυτικό τμήμα της Υεμένης στη νότια Αραβία.
Δείτε επίσης
Κατηγορία:Ιστορία της Υεμένης Κατηγορία:Πρώην κράτη της Ασίας
Μεταλούργκι Ρουστάβι
Η Μεταλούργκι Ρουστάβι (γεωργιανά: მეტალურგი რუსთავი) είναι γεωργιανή ποδοσφαιρική ομάδα, η οποία αγωνίζεται στην πόλη Ρουστάβι. Έδρα της ομάδας είναι το Στάδιο Πολάντι. Η ομάδα ιδρύθηκε το 1948 ως ΦΚ Ρουστάβι. Το 2003 διαβαθμίστηκε και γι' αυτό ενώθηκε με την ΦΚ Τιφλίδας δημιουργώντας την Ολίμπι Ρουστάβι. Το 2007 η ομάδα κέρδισε το πρώτο της πρωτάθλημα. Το 2011 μετονομάστηκε σε Μεταλούργκι Ρουστάβι.
Εξωτερικοί σύνδεσμοι
Κατηγορία:Ποδοσφαιρικές ομάδες Γεωργίας Κατηγορία:Ιδρύσεις ποδοσφαιρικών ομάδων το 2006 Κατηγορία:Μεταλούργκι Ρουστάβι
CMY
Το CMY (Cyan, Magenta, Yellow) είναι το μοντέλο απόδοσης χρώματος σε λευκό φόντο το οποίο χρησιμοποιεί το κυανό, το μαγεντιανό ερυθρό (ματζέντα) και το κίτρινο σε κατάλληλη αναλογία προκειμένου να αποδοθεί ολόκληρο το χρωματικό φάσμα.
right|thumb|300px|Αναπαράσταση μοντέλου CMY
Λειτουργία
Το χρωματικό μοντέλο 'CMY' σχετίζεται με το RGB, γιατί πρόκειται στην ουσία για συμπληρωματικά μοντέλα με τις ίδιες βασικές αρχές και ιδιότητες. Το CMY επινοήθηκε για τις ανάγκες των εκτυπωτών στους οποίους και χρησιμοποιείται. Η διαφορά με το RGB είναι ότι στο CMY η επιφάνεια που αναπαράγονται/εκτυπώνονται τα χρώματα είναι πια το χαρτί, το οποίο είναι άσπρο σε αντίθεση με την μαύρη οθόνη των υπολογιστών. Έτσι οποιαδήποτε αναπαραγωγή χρωμάτων ξεκινά έχοντας ως βάση το λευκό και όχι το μαύρο. Με άλλα λόγια η αρχή των αξόνων (0,0,0) στο CMY είναι το λευκό και όχι το μαύρο χρώμα όπως στο RGB. Κατά συνέπεια, όλος ο χρωματικός κύβος αντιστρέφεται, ώστε το λευκό που πριν ήταν (1,1,1) να πάει στη θέση (0,0,0), με αποτέλεσμα οι κύριοι άξονες του χρωματικού χώρου να μην αντιστοιχούν στα βασικά χρώματα κόκκινο, πράσινο, μπλε, αλλά στα κυανό (Cyan), ματζέντα (Magenta), κίτρινο (Yellow), από τα οποία και προέρχεται το ακρωνύμιο CMY. Οι περισσότερες εκτυπωτικές έγχρωμες συσκευές (εκτυπωτές, φωτοτυπικά) τροφοδοτούνται με τις τρεις παραμέτρους του μοντέλου αυτού ή εκτελούν μετασχηματισμό του RGB σε CMY.
Το μειονέκτημα του CMY
Θεωρητικά είναι δυνατόν να δημιουργήσουμε κάθε χρωματική απόχρωση χρησιμοποιώντας τα RGB και CMY μοντέλα χρώματος. Ένας εκτυπωτής που χρησιμοποιεί αυτά τα τρία ως βασικά χρώματα μπορεί λοιπόν να παράγει κάθε πιθανή διαβάθμιση χρώματος. Στην πράξη όμως, τα τρία βασικά χρώματα γαλάζιο, μωβ και κίτρινο δεν υπάρχουν διαθέσιμα ως αμιγή χρώματα, αλλά είναι πάντοτε «λερωμένα» με μια συγκεκριμένη αναλογία χρώματος από τα άλλα βασικά χρώματα. Το αποτέλεσμα είναι ότι δεν είναι δυνατό να τυπωθεί καθαρό μαύρο και περιορίζεται ο αριθμός των ικανών για εκτύπωση χρωμάτων. Με σκοπό να υπερπηδηθεί αυτό το πρόβλημα, το χρωματικό μοντέλο CMY έχει επεκταθεί για να σχηματίσει το μοντέλο CMYK. Η διαφορά μεταξύ των δυο μοντέλων CMY και CMYK είναι ελάχιστη. Στην πράξη όμως το αποτέλεσμα είναι σημαντικό. Επιπρόσθετα, στα τρία βασικά χρώματα κυανό, ματζέντα και κίτρινο, το μοντέλο χρωμάτων CMYK επίσης περιέχει το μαύρο.
Παραπομπές
Κατηγορία:Χρώμα Κατηγορία:Γραφικά υπολογιστών
Βισαλτία
thumb|320px|Αρχαίο νόμισμα ιδιαίτερα σπάνιο, καθώς πρόκειται για ασημένιο οκτάδραχμο του οποίου η κοπή χρονολογείται στα [[480 π.Χ. Ανήκει στο θρακικό βασίλειο της Βισαλτίας (περιοχή Σερρών σήμερα) και εκτιμάται πως κόπηκε από έναν δυνάστη με το όνομα Μοσσίς. Στη μια πλευρά του ασημένιου οκτάδραχμου εικονίζεται ένα άλογο και δίπλα ένας στρατιώτης που φέρει τόξο, ενώ διακρίνονται και ακόντια. Στην άλλη πλευρά δεσπόζει το έμβλημα του βασιλείου του Μοσσέως στη Βισαλτία. Το νόμισμα είχε κλαπεί (πιθανώτατα μετά από λαθρανασκαφή) και εντοπίσθηκε στο εξωτερικό το 2009. Μετά από ενέργειες του ελληνικού Υπουργείου Πολιτισμού, αναμένεται να επιστρέψει στην Ελλάδα το Σεπτέμβριο του 2015. ]] Η Βισαλτία ήταν αρχαία χώρα του θρακικού φύλου των Βισαλτών που αργότερα ενσωματώθηκε στη Μακεδονία, αλλά και πόλη (πρωτεύουσα) της περιοχής. Αποτελούσε ανατολική συνέχεια της Κρηστωνίας και εκτεινόταν δυτικά του ποταμού Στρυμόνα, μεταξύ της Αμφίπολης και της Σιντικής Ηράκλειας, δηλαδή επί σημερινών περιοχών του Νομού Σερρών. Το βασίλειο των Βισαλτών παλαιότερα εκτεινόταν και σε ολόκληρη τη Χαλκιδική.
Οι Βισάλτες
Ο Βισάλτης ήταν γιος του Ήλιου και της Γαίας, από τον οποίο πήρε και το όνομά της η χώρα και ο λαός που την κατοικούσε. Ο λαός αυτός, εκτός από τον Ηρόδοτο, αναφέρεται και από τον Θουκυδίδη, τον Διόδωρο, τον Πλίνιο και τον Πλούταρχο.
Οι Βισάλτες κατοικούσαν, σύμφωνα με τις αρχαίες πηγές, ανάμεσα στο βουνό Βερτίσκο και τον ποταμό Στρυμόνα. Από τα αρχαϊκά ακόμη χρόνια εκμεταλλεύτηκαν τα αργυρωχεία του Δυσώρου και έκοψαν αργυρά νομίσματα με την ελληνική επιγραφή «ΒΙΣΑΛΤΙΚΟΝ» (=βισαλτικών εθνών ή μετάλλων άργυρος) ή «ΒΙΣΑΛΤΙΚΟΣ» (=Βισαλτικός άργυρος). Στα μυθικά χρόνια η εξουσία τους εκτεινόταν στα νότια ως τη Χαλκιδική (Σιθωνία, Παλλήνη και Ακτή), όπου μαρτυρούνται (από τον Θουκυδίδη) υπολείμματά τους ως την εποχή του Πελοποννησιακού πολέμου. Ανατολικά πάλι έφτασαν να καταλάβουν, με τον βασιλιά τους Νάρι (ή Όναρι), την πόλη Καρδία της Θρακικής Χερσονήσου. Στους ιστορικούς χρόνους μαρτυρείται (από τον Λίβιο και τον Λυκόφρονα) η επέκτασή τους, για κάποια χρονικά διαστήματα, μέχρι το Νέστο ποταμό. Στον Πελοποννησιακό πόλεμο οι κάτοικοι ορισμένων βισαλτικών πόλεων αναφέρονται ως φίλοι και σύμμαχοι των εμπολέμων (Αθηναίων και Σπαρτιατών). Φημίζονταν μάλιστα τόσο πολύ για τη γενναιότητά τους, ώστε ο τελευταίος βασιλιάς της Μακεδονίας Περσέας στη μάχη της Πύδνας (το 168 π.Χ.) έχασε κάθε ελπίδα για τη νίκη, μόνο όταν πια εγκαταλείφτηκε και από τους Βισάλτες, τους «γενναιότατους άνδρες» (fortissimos viros), όπως τους χαρακτηρίζει ο Ρωμαίος ιστορικός Τίτος Λίβιος.
Είχαν ανεπτυγμένη την θρησκευτικότητα, δημιούργησαν θρησκευτικές ιδέες και ήταν εργατικοί, πράγμα που μαρτυρείται από τον πλούτο που απέκτησαν. Είχαν, επίσης, ανεπτυγμένη την αγάπη τους προς την πατρίδα. Παρόλα αυτά, ήταν ειρηνικός λαός. Όμως, όπως όλοι οι Θράκες, δεν είχαν συναίσθηση της κοινωνικότητας και της κρατικής ενότητας, έτσι ώστε το κράτος τους να έχει τη δύναμη να επιβιώσει και να αντισταθεί στους ποικίλους εχθρούς της περιοχής και κυρίως τους Μακεδόνες.
Δύο είναι οι κεντρικοί πόλοι γύρω από τους οποίους στρέφεται η ζωή των Βισαλτών και η προσπάθειά τους προς την πρόοδο και την πολιτιστική ανάπτυξη. Ο Στρυμόνας που λατρευόταν ως θεός, θεωρούνταν θεϊκό δώρο και το λίκνο των Μαινάδων το Παγγαίο, αποτελεί το κέντρο της αινιγματικής λατρείας του Διονύσου. Χαρακτηριστικά γνωρίσματα που συνέθεταν το χρώμα της κοινωνικής ζωής των Βισαλτών, ήταν ότι παρείχαν ελευθερία στις γυναίκες πριν από το γάμο, ενώ απαιτούσαν πίστη από αυτές όταν τις παντρεύονταν. Εκτός από αυτό, είχαν τη συνήθεια να πουλούν ως δούλους τα παιδιά τους και να εξαγοράζουν τις γυναίκες τους με πολλά χρήματα από τους γονείς τους. Χρησιμοποιούσαν πολύ τον οίνο που ήταν το ιερό ποτό του θεού Διονύσου. Καλλιεργούσαν τα αμπέλια και τα δημητριακά ενώ ασχολούνταν με την κτηνοτροφία, την υλοτομία καθώς και την εξόρυξη χρυσού και αργύρου από τα ορυχεία, που τους έκανε πολύ πλούσιους. Πολύ διαδεδομένη ήταν και η καλλιέργεια της ελιάς.
Η Βισαλτία
Αρχαίο Βασίλειο της Μακεδονίας, αντίπερα της Παλλήνης οικούντες κατά τον Πατριάρχη Φώτιο, στην περιοχή του ποταμούΣτρυμόνα. Πριν τον 5ο αιώνα π.Χ. αποτελούσε βασίλειο με τη γειτονική Κρηστωνία. .
Στη μάχη της Πύδνας το 168 π.Χ., στην οποία κρίθηκε η τύχη του Μακεδονικού Βασιλείου ενάντια στη Ρωμαϊκή Αυτοκρατορία, οι Βισάλτες πολέμησαν στο πλευρό του Περσέα. Τόσο πολύ διακρίθηκαν για την ανδρεία τους, ώστε ο Περσέας μετά την ήττα του, τότε μόνο απελπίστηκε τελείως, όταν τον εγκατέλειψαν και οι "ανδρείοι Βισάλτες".
Κατά τη ρωμαϊκή εποχή, τη Βισαλτία, που φημιζόταν για την εξαιρετική ευφορία του εδάφους της (Λίβιος, Στράβωνας), τη διέσχιζε μια διακλάδωση της Εγνατίας οδού, η οποία αποσπώταν από την Αμφίπολη και με βόρεια κατεύθυνση οδηγούσε στην Ηράκλεια Σιντική.Τα ρωμαϊκά Οδοιπορικά αναφέρουν στη διακλάδωση αυτή τους εξής τέσσερις ρωμαϊκούς σταθμούς : Trinlo (=αρχαία Τράγιλος), Graero ( κοντά στη σημερινή Τερπνή ), Arason (=αρχαία Άρωλος, κοντά στη σημερινή Νικόκλεια ) και Euporia (=αρχαία Ευπορία, στο σημερινό Καλόκαστρο). Από την ίδια εποχή και συγκεκριμένα από την αυτοκρατορική περίοδο έχουμε αρκετές ενδιαφέρουσες επιγραφές που βρέθηκαν σε διάφορα σημεία της Βισαλτίας (Καλόκαστρο, Άμπελοι, Βέργη, Τερπνή, Ορέσκεια).
Πόλεις
Οι σημαντικότερες πόλεις ήταν η πρωτεύουσα Βισαλτία, η Άργιλος στον Στρυμονικό κόλπο, η Τράγιλος, η Βέργη, πατρίδα του κωμικού μυθιστοριογράφου Αντιφάνη του Θράκα, η Ευπορία, το Κερδύλιον απέναντι από την Ηδωνική Αμφίπολη, η Ορέσκεια ή Ορεσκία, η Όσσα παρά το Σωχό, η Άρρωλος και ο ρωμαϊκός σταθμός Graero.
Βασιλείς
Από τα νομίσματα που έκοψαν οι βασιλείς της Βισαλτίας έχουν διασωθεί τα ονόματα τριών εξ αυτών:
Ελληνική απογραφή 1839
Πηγές
1839
Δήμος Σκουλάκης
Ο Δήμος Σκουλάκης ( Αθήνα1939-2014) είναι Έλληνας ζωγράφος
Βιογραφία
“Γεννημένος το 1939 στην Αθήνα, με καταγωγή από τα Χανιά, ο Δημοσθένης Σκουλάκης σχεδίαζε από μικρός να δραπετεύσει από τα συμβατικά σύνορα που τον περιόριζαν. Σπούδασε ζωγραφική, αρχικά με τον Σπύρο Παπαλουκά και για ένα μικρό διάστημα πλάι στον Φώτη Κόντογλου. Το 1957 ταξιδεύει για πρώτη φορά στο Παρίσι, όπου συνδέεται φιλικά με τον Θανάση Τσίγκο και την ελληνική παρέα του Μονπαρνάς. Το 1958 επιστρέφει στην Ελλάδα και αρχίζει συστηματικές σπουδές με τους Πάνο Σαραφιανό και Βρασίδα Βλαχόπουλο.
Την επόμενη χρονιά, μπαίνει στο προκαταρκτικό τμήμα της Ανωτάτης Σχολής Καλών Τεχνών, με δάσκαλο τον Γιώργο Μαυροειδη και το 1961 στα εργαστήρια της σχολής με δάσκαλο τον Γιάννη Μόραλη. Παράλληλα παρακολουθεί και το εργαστήριο σκηνογραφίας -διακοσμητικής του Βασίλη Βασιλειάδη.
Το 1968 ταξιδεύει στο Παρίσι και στη συνέχεια Καναδά, ΗΠΑ και Μεξικό.
Επιστρέφοντας το 1969 στην Ευρώπη, ζει και εργάζεται διαδοχικά στο Παρίσι (δίπλα στον Γιάννη Τσαρούχη) και στη συνέχεια στο Λονδίνο και το πρώην Δυτικό Βερολίνο.
Ξαναγυρίζει στην Ελλάδα τον Οκτώβριο του 1974. Στη διάρκεια της μακρόχρονης αυτής περιπλάνησης, έρχεται σε επαφή με τα εικαστικά ρεύματα της μεταπολεμικής σκηνής και ιδιαίτερα με την ποπ αρτ και τις διαφορετικές εκφράσεις του ρεαλισμού.
Μπλέχτηκε με την πολιτική, υπηρέτησε τη δημοσιογραφία έως το 1984, οπότε και καταπιάστηκε αποκλειστικά με τη ζωγραφική.
Ο Δήμος Σκουλάκης ασχολήθηκε επαγγελματικά με τη γελοιογραφία, την εικονογράφηση και τη σκηνογραφία από το 1959 μέχρι το 1984.
Υπήρξε μόνιμος πολιτικός γελοιογράφος στις εφημερίδες Δημοκρατική Αλλαγή ( 1964-1967) και Ελεύθερος Λόγος (1964-1967) καθώς και τα περιοδικά Ταχυδρόμος (1960-1967,πρώτη περίοδος), Πανσπουδαστική (1959-1967), Η Γενιά μας (1965-1967) ,Ελληνική Αριστερά (1965-1967) κ.ά.
Το ίδιο διάστημα εργάστηκε στη διαφήμιση, σκηνογράφησε το έργο της Κωστούλας Μητροπούλου Η Εκτέλεση (θίασος Μ. Ριάλδη -Θέατρο Πορεία),συνεργάστηκε με τον Σάββα Χαρατσίδη στο Εθνικό Θέατρο και τον Βασίλη Βασιλειάδη στο θέατρο Λαμπέτη, εικονογράφησε παιδικά βιβλία (εκδ.Πεχλιβανίδη) και υπήρξε καλλιτεχνικός συνεργάτης του περιοδικού Επιθεώρηση Τέχνης και των εκδόσεων Θεμέλιο.
Το 1965 τιμήθηκε με βραβείο στο διαγωνισμό δημοσιογράφων του τότε περιοδικού Ελευθεροτυπία και του Υπουργείου Τύπου για τη «δηκτική τόλμη της γελοιογραφίας του».
Κατά την παραμονή του στο εξωτερικό (1968-1974), συνεργάστηκε με πολλές εφημερίδες και περιοδικά της ομογένειας και με τις εφημερίδες «Sunday Times» και «Le Monde» καθώς και το περιοδικό «Der Spiegel» και το χιουμοριστικό «Punch».
Την ίδια περίοδο εξέδωσε το γελοιογραφικό άλμπουμ ο Τρελός και οι 'Αλλοι με εκατό αντιχουντικά σκίτσα (Μόντρεαλ 1969) και επιμελήθηκε το φωτογραφικό άλμπουμ Greece (έκδοση ΕΦΕΕ, στο εξωτερικό,1970).
Με την επιστροφή του στην Ελλάδα εργάσθηκε στις εφημερίδες Ελευθεροτυπία (1975-1976), Αυγή (1976-1983), Γνώμη (1983), Εξόρμηση (1977-1984) και το περιοδικό Ταχυδρόμος (1977-1984, δεύτερη περίοδος).
Ο εκλιπών, πνεύμα ανήσυχο με πολλές δραστηριότητες σε καλλιτεχνικό και πολιτικό επίπεδο, κατάφερε να αφομοιώσει τις ποικίλες εμπειρίες της ζωής του – κυρίως από τα ταξίδια και την παραμονή του στο εξωτερικό – και να τις μετουσιώσει σε μια εξαιρετικά ενδιαφέρουσα ζωγραφική πρόταση.
Κεντρικό θέμα στα έργα του υπήρξε πάντοτε, έμμεσα ή άμεσα, ο άνθρωπος.
Σχετικώς η ιστορικός τέχνης και επιμελήτρια της τελευταίας του έκθεσης Ήρα Παπαποστόλου επισημαίνει:
«Κοινά σημεία που συνθέτουν τη ζωγραφική του ταυτότητα του Δήμου Σκουλάκη: ο ρεαλισμός, η μεταφυσική ατμόσφαιρα, η χρήση συμβόλων, η ανθρώπινη φιγούρα, ο σταματημένος χρόνος, η έννοια της μνήμης, το πορτρέτο, η αυτοπροσωπογραφία, η κοινωνικοπολιτική κριτική ματιά, η αναζήτηση ταυτότητας».
Ο Δήμος Σκουλάκης έκανε πολλές ατομικές εκθέσεις, έλαβε δε μέρος και σε πολλές ομαδικές εκθέσεις, στην Ελλάδα και το εξωτερικό. Έργα του υπάρχουν στην Εθνική Πινακοθήκη, στη Δημοτική Πινακοθήκη του Δήμου Αθηναίων, στα Μουσεία της πόλης των Αθηνών, Μπενάκη, Ίωνος Βορρέ, Φρυσίρα, στην Πινακοθήκη Τέλλογλου στη Θεσσαλονίκη, στις συλλογές των Τραπεζών Εμπορική και Γενική κ.α.
Τορά
Τορά (Εβραϊκή γλώσσα: תּוֹרָה, δηλαδή ο Νόμος) ονομάζεται στον Ιουδαϊσμό ο Νόμος, οι διδασκαλίες που έδωσε ο Μωυσής στους Εβραίους στην Πεντάτευχο (που και αυτή ονομάζεται Τορά), αλλά και στις προφορικές παραδόσεις που αργότερα καταγράφηκαν στο Ταλμούδ και στο Μιδρά που είναι μέρος του Εβραϊκού Νόμου.
Η Πεντάτευχος ή και απλά Τορά, αναφέρεται ως Τορά Σεμπιχτάβ (תורה שבכתב, «Νόμος που έχει γραφεί»), ενώ οι προφορικές παραδόσεις αναφέρονται ως Τορά Σεμπέ'αλ Πεχ (תורה שבעל פה, «Νόμος που είναι προφορικός»).
Κατηγορία:Ιουδαϊσμός
Ντενί Ανριόν
Ο Ντενί Ανριόν (Denis Henrion, κάποτε αναφερόμενος ως Didier Henrion) ήταν Γάλλος μαθηματικός του 16ου και του 17ου αιώνα. Γεννήθηκε σε άγνωστο μέρος της Γαλλίας και απεβίωσε περί το 1632 στο Παρίσι.
Συνεισφορές
Ο Ανριόν είναι ο πρώτος που δημοσίευσε ποτέ στη Γαλλία πίνακα λογαρίθμων, καθώς έγραψε μια σύντομη πραγματεία σχετικώς με αυτούς.
Εκτός αυτού, υπήρξε ένας από τους πρώτους μεταφραστές των Στοιχείων του Ευκλείδη στη γαλλική γλώσσα (μεταφράζοντας από τη λατινική: Les Quinze livres des Éléments d'Euclide, traduits du latin en français). Βοήθησε επίσης στην επιμέλεια των έργων του Φρανσουά Βιέτ. Το 1616 δημοσίευσε τα Problemata nobilissima duo, ένα βιβλίο ενάντια στους Μαρίνο Γκετάλντι, Βιέτ και Ρεγιομοντάνο. Συνέγραψε αρκετά ακόμη έργα μαθηματικών και κοσμογραφίας.
Πηγές
Κατηγορία:Γάλλοι μαθηματικοί
Άντισσα Λέσβου
Η Άντισσα είναι ημιορεινός οικισμός (280 μ. υψόμετρο) της δυτικής Λέσβου. Είναι έδρα ομώνυμης δημοτικής κοινότητας του νέου Δήμου Δυτικής Λέσβου, ενώ παλαιότερα αποτελούσε Δημοτικό Διαμέρισμα του Δήμου Λέσβου και ακόμη παλαιότερα Δ.Δ του Δήμο Ερεσού-Αντίσσης. Ο πληθυσμός του χωριού που κάποτε ήταν αρκετά μεγάλος, τώρα ανέρχεται σύμφωνα με την απογραφή του 2011 σε 908 κατοίκους.
Στην περιοχή του χωριού υπάρχει και η ιαματική πηγή Τελώνια, εξ' ου και η παλαιά ονομασία του χωριού. Στα 4 με 5 χλμ. βορειοανατολικά, στον δρόμο προς Μυτιλήνη, δίπλα στον ποταμό Βούλγαρη, βρίσκεται η μονή Περιβολής. Πιο βόρεια, στις ακτές ανατολικά του Γαββαθά και του κάμπου της Άντισσας, σώζονται τα ερείπια της αρχαίας Άντισσας, μιας αρκετά σημαντικής πόλης του νησιού κατά την αρχαιότητα.